# אי צ'ינג

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אי צ'ינג, ספר השינויים, הוא ספר שמקורו לפני 5,000 שנים בסין. הוא אינו מתקשר לאף דת ובכל זאת נחשב בעיני רבים למיסטי. מטרתו לענות על שאלות עמוקות של אנשים.

עקרונות האי צ'ינג משמשים כקווים מנחים לפענוח תבניות גאומטריות - ל"קריאה" בתבניות של 6 קווים, המתקבלות באופן אקראי כלשהוא (למשל על ידי הטלת קיסמי עץ). פענוח התבנית מייצג תשובה לשאלה שנשאלה.

## [עריכה] יסודות האי צ'ינג

האי צ'ינג מתבסס על הטאואיזם ובכלל כך על היין-יאנג. היאנג מתואר כקו שלם ומסמל את השמש, השמים, חיוביות, פעילות, זכריות, יצירתיות, למעלה, דרום, רוח, אור, יום, חום, קושי, יובש, קיץ ושמש. היין מתואר כקו חצוי ומסמל את היצירה, כדור הארץ, שליליות, סבילות, נקביות, למטה, צפון, חומר, אופל, לילה, קור, רוך, רטיבות, חורף וצל.

צירוף של שלושה קווים אחד על גבי השני יוצר טריגרמה.

כל אחד משלושת הקוים יכול להיות שלם או שבור, ולכן יש 2 בחזקת 3 טריגרמות אפשריות; זוהי עובדה ממוזלת במיוחד, שכן 8 נחשב למספר המזל הטוב ביותר בסין. סידור של שמונה הטריגרמות במתומן כאשר במרכז נמצא סמל היין יאנג יוצר את הטאי צ'י, הכח הגדול.

באי צ'ינג יש 64 קלפים, וכל אחד מיוצג על ידי הקסגרמה - צירוף של 2 טריגרמות אחת על גבי השנייה כך שנוצרים 6 קווים המתחלקים לשני 2 סוגים: יין ויאנג. (בסך הכל, קיימות 2 בחזקת 6 אפשרויות) את הקווים סופרים מלמטה למעלה.

## [עריכה] היסטורית האי צ'ינג

על פי האגדה, הקיסר הסיני הראשון פו הסי (Fu Hsi) הלך על גדת הנהר הצהוב וראה צב ענק (הידוע גם כדרקון הנהר) ועל שריונו היו שמונה הטריגרמות. הוא זיהה את ערכן כלוח שנה חקלאי מיד, וכך נוצרה גרסתו הראשונה של האי צ'ינג לפני 5,000 שנים.

כ-2,000 שנים לאחר מכן, מפקד צבא בשם וון (Wen) נאסר באשמת בגידה ונידון למאסר בבידוד למשך שבע שנים. היו לו רק אי צ'ינג על מקלות במבוק לבידור. הוא בילה את זמנו בצירופים שונים של האי צ'ינג ויצר, בסופו של דבר, את 64 ההקסגרמות. הוא כתב טקסט לכל אחת מהשישים וארבע. רוב כתביו הושמדו כששוחרר מהכלא, אך לא כולם. זמן מה מאוחר יותר, הפך וון לקיסר, וכתביו הפכו לקדושים.

כתביו ידועים כ"שינויים" או כ"ספר השינויים" של האי צ'ינג. במשך 3,000 שנים נחשבו כתבים אלה לקדושים, ולכן לא נערכו מעולם, עד לעת האחרונה. קונפוציוס גם ניסה לערוך אותם ותוספותיו ידועות כעשרת האגפים. בסביבות שנת 200 לפנה"ס, הקיסר צ'ין שי הוואנג טי (Ch'in Shih Huang Ti) הורה על השמדת כל עותקי עבודת קונפוציוס. מעטים שרדו. בסביבות 175 לספירה שוב הוכרה חשיבותן של עבודותיו וחמש מהן, וביניהן עשרת האגפים, נחרטו על אבן במחשבה שכך לא ניתן יהיה להשמידן.

במשך השנים הוסיפו לכתוב הערות משכילים וב-1715 פורסמה גרסה שהכילה כתבים והערות של יותר מ-200 משכילים.

## [עריכה] שימוש באי צ'ינג

כדי למצוא את ההקסגרמה שתתאים לתשובה לשאלה שנשאלה, צריך למצוא 6 קווים, לחלק אותם לשתי טריגרמות ואז, לפי הטבלה, למצוא את מספר התשובה. לפעמים יכולה להתקבל יותר מתשובה אחת. מצב כזה יכול להתרחש כאשר יש קווים מתחלפים: יאנג זקן הופך ליין צעיר ויין זקן הופך ליאנג צעיר וכך האי צ'ינג מציע כ-1500 תשובות אפשריות. יש כמה שיטות למצוא את ההקסגרמות, וביניהן: מקלות במבוק, מטבעות (קיימים גם מטבעות מיוחדים לאי צ'ינג), חרוזים, קלפים ואף מחשבים.

מקור: http://he.wikipedia.org../../../%D7%90/%D7%99/_/%D7%90%D7%99_%D7%A6%27%D7%99%D7%A0%D7%92.html

קטגוריות: סין | ספרות סינית | פילוסופיה סינית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Česky
- Dansk
- Deutsch
- Ελληνικά
- Español
- فارسی
- Français
- Italiano
- 日本語
- 한국어
- Македонски
- Nederlands
- Norsk (bokmål)
- Polski
- Português
- Русский
- Slovenčina
- Tiếng Việt
- 中文
- 粵語